రంగస్థలంపై మొట్టమొదట కోరస్ గర్ల్‌గా కనిపించింది. నాటక దర్శకుడు మాక్స్ రీన్‌హార్డ్ట్ నిర్వహించే నాటక అకాడమీకి జరిగిన ఆడిషన్స్‌లో ప్రయత్నించి విఫమైంది. అయితే వెనువెంటనే రంగస్థలంపై కోరస్ గర్ల్‌గానూ, నాటకాల్లో చిన్న పాత్రలూ సంపాదించసాగింది. మొదట్లో ఏ విధమైన ప్రత్యేకత కనబరిచి, ఎవరినీ ఆకట్టుకోలేదు. 1923 నాటి "ద లిటిల్ నెపోలియన్" సినిమాలో చిరుపాత్రతో సినిమా రంగంలో అడుగుపెట్టింది.

తర్వాతికాలంలో తాను వివాహమాడిన రూడాల్ఫ్ సీబెర్‌ను 1923లో "ట్రాజెడీ ఆఫ్ లవ్" (జర్మన్ టైటిల్ - "ట్రాజొడీ డెర్ లీబె") సినిమా సెట్‌లో కలిసింది. 1923 మే 17న బెర్లిన్‌లో ఒక పౌర ఉత్సవంలో డీట్రిచ్, సీబెర్ పెళ్ళి చేసుకున్నారు. 

పెళ్ళి తర్వాత 1920 దశకమంతా డీట్రిచ్ రంగస్థలంపైనా, సినిమాల్లోనూ బెర్లిన్, వియన్నా నగరాల్లో పనిచేయడం కొనసాగించింది. రంగస్థలంపై ఫ్రాంక్ వెడెకైండ్ రాసిన పండోరాస్ బాక్స్, విలియం షేక్‌స్పియర్ రాసిన "ద టేమింగ్ ఆఫ్ ద ష్రూ", జార్జి బెర్నార్డ్ షా రాసిన "బాక్ టు మెతుసెలా" , "మిస్ అలియన్స్" నాటకాల్లో వివిధ స్థాయిల్లోని పాత్రలు ధరించింది. అయితే "బ్రాడ్వే", "ఎస్ లీట్ ఇన్ డెర్ లుఫ్ట్", "జ్వీ క్రావటెన్" వంటి సంగీత భరితమైన మ్యూజికల్స్, రెవ్యూ వంటి రంగస్థల నాటకరూపాల్లోని ఆమె పాత్రలే ప్రేక్షకులను ఆకట్టుకుని పేరుతెచ్చిపెట్టాయి. 1920ల మలినాళ్ళలో డీట్రెచ్ సినిమాల్లో చెప్పుకోదగ్గ పాత్రలు చేయగలిగింది, వీటిలో "కెఫె ఎలెక్ట్రిక్" (1927), "ఐ కిస్ యువర్ హ్యాండ్, మేడమ్" (1928), "ద షిప్ ఆఫ్ లాస్ట్ సోల్స్" (1929) వంటి జర్మన్ చిత్రాలు ఉన్నాయి.

అమెరికాలో విజయాలు
పునర్ వైభవం, తర్వాతి సినిమా కెరీర్
తొలినాళ్ళు
తొలి విజయం